உலகில் நிலவும் யாவுமே காற்றாலானதென முடிவு செய்ததும் அனாக்சிமேனசு <MASK>யும் அதைச் சூழ்ந்துள்ள விண்பொருட்களும் காற்றில் இருந்து தோன்றிய முறையை விளக்கும் கோட்பாட்டை உருவாக்கினார். காற்று அழுந்தி அடர்ந்து மேசை போன்ற தட்டையான புவி வட்டை உருவாக்கியது. அது இலையைப் போல காற்றில் மிதக்கலானது. வான்பொருட்கள் தீப்பந்துகள் எனக் கருதப்பட்டதால் புவி வெளியிட்ட காற்று விரவித் தீப்பற்றியதால் விண்மீன்கள் உருவாகின என்றார். சூரியன் விண்மீன்களைப் போல எரிந்தாலும் விரவிய காற்றால் ஆனதல்ல. மாறாக புவிபோன்ற நிலாவாகும் என்றார். அது தன் கட்டமைப்பால் எரியவில்லை, வேகமான இயக்கத்தால் எரிகிறது என்றார். இதே போலவே சூரியனும் நிலாவும் தட்டையாகக் காற்றில் மிதக்கின்றன என்றார். மேலும் சூரியன் மறையும்போது புவிக்கடியில் செல்வதில்லை, மாறாக புவியை அது சுற்றும்போது எட்டச் சென்றுவிடுவதால் புவியின் உயர்பகுதிகளால் மறைக்கப்படுகிறது என்றார். தலையில் தொப்பி சுழல்வதைப் போலவே சூரியனும் மற்ற வான்பொருள்களும் புவியைச் சுற்றி இயங்கிவருகின்றன என்றார்.
அனாக்சிமேனசு
புவி விண்மீன் எரிமலை நிலா